২০১৫ ক্রিকেট বিশ্বকাপ দলসমূহ
অত্র নিবন্ধটি ২০১৫ সালের ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা। একাদশ ক্রিকেট বিশ্বকাপ প্রতিযোগিতা হিসেবে ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হচ্ছে। অংশগ্রহণকারী ১৪টি দেশের জাতীয় ক্রিকেট দলকে ৭ জানুয়ারি, ২০১৫ তারিখের মধ্যে ১৫-সদস্যদের চূড়ান্ত তালিকা প্রকাশ করতে হবে। নির্দিষ্ট তারিখের পূর্বে কিংবা পরে দুবাইয়ে অবস্থিত আইসিসি’র সদর দফতরে চূড়ান্ত তালিকা প্রেরণ করতে হবে। কিন্তু ঐ তারিখের মধ্যে জনসমক্ষে প্রকাশের তেমন প্রয়োজন নেই।
ক্রিকেট বিশ্বকাপের বাছাইপর্ব
আঞ্চলিক প্রতিযোগিতার মাধ্যমে বাছাইপর্বের প্রথম প্রক্রিয়া সম্পন্ন হয়। আঞ্চলিক প্রতিযোগিতা শেষে আটটি দল পঞ্চম বিভাগে উত্তোরণ ঘটে। পঞ্চম বিভাগের শীর্ষ দুই দল চতুর্থ বিভাগে এবং শীর্ষ দুই দল তৃতীয় বিভাগে পৌঁছে। তৃতীয় বিভাগের শীর্ষ দুই দল বিশ্বকাপ বাছাইপর্বের প্রতিযোগিতায় লিপ্ত হয়। বাছাইপর্বের শীর্ষ ছয় দল সংক্ষিপ্তকালের জন্য একদিনের মর্যাদা ও বিশ্বকাপে খেলার সুযোগ পায়।